Historiker: - Mest opprørende i rasesammenheng siden Rodney King-saken
Drapet på 17 år gamle afroamerikanske Trayvon Martin i februar i år har skapt stor uro i Florida og i USA. Gutten ble skutt og drept av George Zimmermann, som hevder at han handlet i selvforsvar.Floridas «Stand Your Ground»-lov, som tillater bruk av dødelig makt i situasjoner der det man føler seg truet. FN har bedt om gransking av episoden, og USAs president Barack Obama har uttalt at landet har behov for selvransakelse etter drapet. USA-ekspert: Burde vært etterforsket Ole Moen, norsk historiker med USA som spesialfelt, mener drapet på Trayvon Martin er det mest opprørende i rasesammenheng i USA siden Rodney King-saken på begynnelsen av 1990-tallet. - At drapet på Martin ikke ble etterforsket er veldig uheldig. Det kan være en indikasjon på en generell holdning, sier han. Den mørkhudede amerikaneren Rodney King ble stoppet av Los Angeles-politiet i mars 1991, mistenkt for å kjøre i påvirket tilstand. Da King nektet å gå ut av bilen, ble han dratt ut og banket opp av fire politikonstabler, mens flere politimenn sto passive som vitner. Politiet hevdet etterpå at King hadde angrepet politiet, og påberopte seg selvforsvar. Hendelsen ble filmet av et øyenvitne. Opptaket viste at Rodney King var ubevæpnet og at politivolden virket uprovosert. Video-opptaket ble vist på tv og satte sinner i kok, spesielt blant svarte amerikanere.Det har vært tallrike demonstrasjoner med krav om at Zimmerman pågripes og tiltales. Mange hevder at drapet var rasistisk motivert. Zimmermann har gått i dekning av frykt for sitt liv. Nynazister i og rundt Sanford i Florida skal være forberedt på vold i tilfelle det blir raseopptøyer i byen, skriver Miamy New Times. - Muligheten for mer radikal vold er som en kruttønne som holder på å eksplodere, sier Jeff Schoep i «The National Socialist Movement», en nynazistgruppe, til avisen. - Gruppene med nynazister skal beskytte hvite innbyggere i områder hvor innbyggerne er bekymret for sin sikkerhet, sier han. Nynazisten Schoep sier at de nynazistiske gruppene ikke oppfordrer til vold eller angrep, men at de forberedt på at det kan skje. - Vi er ikke den typen hvite som lar oss tråkke på, sier han. En annen gruppe, kalt «The New Black Panthers», en gruppe bestående av fargede innbyggere, tilbød nylig 10.000 amerikanske dollar for at sivile skulle anholde Zimmerman.USA-ekspert Moen mener spenningene mellom folkegruppene ikke er enestående for Florida og USA. - Dette er det samme man ser i Europa. Nynazistene fisker i rørt vann og bruker enhver slik anledning til å fremme egne politiske hensikter, sier han. - Dette har vi sett tilløp til flere steder. I USA har ikke nynazistene fått like stor respons som de har fått i Europa. Når rasebetente hendelser skjer vil gjerne hvite grupper bruke det for hva det er verdt, sier han.En forbedret versjon av Zimmermans nødsamtale før han fyrte av de dødbringende skuddene, har reist flere spørsmål om han ytret rasistiske kommentarer eller ikke før han skjøt.Men nå har CNN forbedret lydkvaliteten på lydklippet, og konkludert med at 28-årongen kan ha sagt «F***ing cold», på den regntunge natten i februar.Ragnhild Bjørnbekk, voldsforsker ved Universitetet i Oslo sier til VG Nett at tendensene som nå vises i USA er typisk fra begge sider av konflikten.Bjørnebekk mener denne typen også er kjent fra andre miljøer og hendelser. - Hvis de finner en unnskyldning så er det en begrunnelse og en legitimering for mobilisering. De henter opp argumentene de trenger, sier hun. Voldsforskeren kaller denne typen dynamikk typisk for ekstremgrupper, men at det spesielle med Trayvon-saken er at lovverket nærmest oppfordrer til vold. - Lovgivningen sier jo at det er lov å forsvare seg og gir med det nærmeste rett til å drepe. Dette er en slags protest mot lovgivningen, tror hun.
I etterkant av drapet på afroamerikanske Trayvon Martin (17) forbereder nynazister seg på opptøyer.